**Ustrojbenim jedinicama**

**Sveučilišta u Mostaru**

Poštovani,

Otvoren je natječaj Sveučilišta u Maribor, Slovenija za stipendiranje studentske mobilnosti u okviru Erasmus+ KA107 programa u trajanju od pet mjeseca za ljetni semestar akademske godine 2021./2022. Za studente BiH odobrene su 2 stipendirane mobilnosti. Kako naše Sveučilište već ima 4 studenata koji se trenutno nalaze na razmjeni na Sveučilištu u Mariboru u zimskom semestru akademske 2021./2022. kolege su nas obavijestile kako će primat imati ostala sveučilišta u BiH koja su partneri Sveučilišta u Mariboru u ovoj mobilnosti.

U slučaju da ostali partneri ne pošalju svoje nominacije nominirani studenti našeg Sveučilišta će biti uzeti u obzir.

**Rok za podnošenje prijava** je zaključno 22. studenoga 2021.

Zainteresirani studenti trebaju poslati na email adresu [rektorat-ms@sum.ba](mailto:rektorat-ms@sum.ba) **sljedeću dokumentaciju**:

1. Prijavni obrazac *(privitak);*
2. CV *(privitak);*
3. Motivacijsko pismo (engleski jezik);
4. Potvrdu o znanju engleskog min B1 (*privitak*);
5. Prijepis ocjena s matične ustrojbene jedinice na hrvatskom i engleskom jeziku;
6. Kopiju putne isprave;
7. Popunjen i potpisan ugovor o učenju ili plan mobilnosti od strane studenata i odgovorne osobe na ustrojbenoj jedinici *(privitak1) i (privtak2).*

**Preporuka studentima:**

* pogledati na stranici Sveučilišta u Mariboru mogu li pronaći adekvatne kolegije, koji su kompatibilni s kolegijima na matičnoj ustrojbenoj jedinici i koji bi se mogli priznati kao takvi po povratku. Kompatibilnost kolegija provjeriti s koordinatorom za međunarodnu suradnju uz suglasnost voditelja kolegija na matičnoj ustrojbenoj jedinici. Upisani kolegiji koje student odabere za slušanje na Sveučilištu u Mariboru trebaju u ukupnom zbroju imati najmanje 20 ECTS. Više informacija o samom natječaju može se pronaći na sljedećoj poveznici <https://www.um.si/en/international/credit-mobility/Pages/Application-procedure-2020-21.aspx>.

Uz tekst natječaja priložena je **tablica kriterija** za odlaznu mobilnost studenata sukladno kojoj će zaprimljene prijave biti vrednovane.

S poštovanjem,

Mostar, 28. listopada 2021.

Ured za međunarodnu suradnju

Sveučilišta u Mostaru